คงกฤษ ฉัตรมาลีรัตน์

คงกฤษ ฉัตรมาลีรัตน์  (เกิด 7 พฤษภาคม พ.ศ. 2516)  เป็นนักการเมืองชาวไทย ปัจจุบันดำรงตำแหน่งสมาชิกสภาผู้แทนราษฎรจังหวัดระนอง สังกัดพรรคภูมิใจไทย นายกสมาคมกีฬาจังหวัดระนอง อดีตนายกองค์การบริหารส่วนจังหวัดระนอง

 ประวัติ 
คงกฤษ เกิดเมื่อวันที่ 7 พฤษภาคม พ.ศ. 2516 เป็นบุตรนายบดินทร์ ฉัตรมาลีรัตน์ อดีตนายกองค์การบริหารส่วนจังหวัดระนอง และนางพนอจิต บังศรี ด้านครอบครัวสมรสและหย่าแล้ว มีบุตรและธิดาด้วยกัน 4 คน

สำเร็จการศึกษาศิลปศาสตรบัณฑิต (การบริหารทั่วไป) จากมหาวิทยาลัยเกริก และรัฐประศาสนศาสตรมหาบัณฑิต จากมหาวิทยาลัยเกริกนายคงกฤษ ฉัตรมาลีรัตน์

 การทำงาน 
คงกฤษเคยดำรงตำแหน่งเป็นนายกสมาคมกีฬาจังหวัดระนอง และที่ปรึกษาบริษัท อุตสาหกรรมแชมป์ จำกัด

 งานการเมือง 
คงกฤษ เข้าสู่เส้นทางการเมืองโดยเริ่มจากการเมืองท้องถิ่น ด้วยการเป็นนายกองค์การบริหารส่วนจังหวัดระนอง ในปี 2555 - 2561

ต่อมาได้เข้าสู่การเมืองระดับชาติ โดยลงสมัครเป็นสมาชิกสภาผู้แทนราษฎรจังหวัดระนอง เขต 1 โดยในช่วงแรกตัดสินใจลงสมัครในนามพรรคประชาธิปัตย์ ทว่าพรรคเปลี่ยนใจ หันมาสนับสนุนผู้สมัครเดิมของพรรค คงกฤษจึงลงสมัครในนามพรรคภูมิใจไทยแทน โดยได้รับคะแนน  36,361 คะแนน ชนะ วิรัช ร่มเย็น อดีต สส. 8 สมัยจากพรรคประชาธิปัตย์ ที่ได้คะแนนไปเพียง 17,606 คะแนน

 สมาชิกสภาผู้แทนราษฎร 
คงกฤษ ฉัตรมาลีรัตน์ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดระนอง สังกัดพรรคภูมิใจไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดระนอง สังกัดพรรคภูมิใจไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 จังหวัดระนอง สังกัดพรรคภูมิใจไทย

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๗, เล่ม ๑๔๑ ตอนพิเศษ ๑ ข หน้า ๕, ๑๓ สิงหาคม ๒๕๖๗
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๕, เล่ม ๑๔๐ ตอนพิเศษ ๑ ข หน้า ๔, ๒๐ พฤศจิกายน ๒๕๖๖

 อ้างอิง 

หมวดหมู่:บุคคลที่ยังมีชีวิตอยู่
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดระนอง
หมวดหมู่:นายกองค์การบริหารส่วนจังหวัดของประเทศไทย
หมวดหมู่:พรรคประชาธิปัตย์
หมวดหมู่:นักการเมืองพรรคภูมิใจไทย
หมวดหมู่:บุคคลจากคณะศิลปศาสตร์ มหาวิทยาลัยเกริก
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.